പൊതുമരാമത്ത് റോഡരികില് കൂട്ടിയിട്ട മണ്ണ് കടത്തിക്കൊണ്ടുപോയതായി പരാതി ബദിയടുക്ക: പൊതുമരാമത്ത് റോഡരികില് കൂട്ടിയിട്ട മണ്ണ് സ്വകാര്യവ്യക്തി കടത്തിക്കൊണ്ടു പോയതായി പരാതി. 2019 ല് ബദിയടുക്കപെര്ള റോഡിലെ കരിമ്ബിലയില് മണ്ണിടിച്ചിലുണ്ടായ സമയത്ത് ഗതാഗത തടസം ഒഴിവാക്കുന്നതിനായി നീക്കംചെയ്ത മണ്ണാണ് ചെര്ക്കളബദിയടുക്ക റോഡരികില് പൊതുമരാമത്ത് വകുപ്പിന്റെ ഉടമസ്ഥതയിലുള്ള സ്ഥലത്ത് കൂട്ടിയിട്ടിരുന്നത്. ഇത് സ്വകാര്യവ്യക്തി ജെസിബി ഉപയോഗിച്ച് കോരിയെടുത്ത് സ്വന്തം പറമ്ബിലേക്ക് മാറ്റുകയായിരുന്നു. രണ്ടാംദിവസവും പണി തുടര്ന്നതോടെ നാട്ടുകാര് ചോദ്യം ചെയ്യുകയും തുടര്ന്ന് ഇന്നലെ ഉച്ചയോടെ പ്രവൃത്തി അവസാനിപ്പിക്കുകയും ചെയ്തു. എന്നാല് കൂട്ടിയിട്ടിരുന്ന മണ്ണില് ഏറിയപങ്കും ഇതിനകം തന്നെ മാറ്റിക്കഴിഞ്ഞിരുന്നു. സംഭവവുമായി ബന്ധപ്പെട്ട് പ്രദേശവാസികള് പൊതുമരാമത്ത് മന്ത്രിക്ക് നിവേദനം നല്കാനൊരുങ്ങുകയാണ്.